Mens selve sendingen fikk ros av seere og presse, var få imponerte over nivået på finalelåtene. satte an tonen og skrev: «når 'Kom sol, kom regn' kunne bli den norske vinnermelodien, så må det vel bare skyldes at den ikke hadde særlig sterke konkurrenter i dette musikalske NM». Avisen konkluderte videre med at vinnerlåten «neppe levner Norge store sjanser i Luxembourg». kommenterte at det så varmt ut med de norske skigenserne for orkester og dirigent, men la syrlig til: «etter hvert som de fem norske ekspertfinalemelodiene skred fram, frøs vel både dirigent og musikere så pass mye på ryggen at det kunne være godt med litt norsk ull». Avisen konkluderte med at det beste hadde vært om Norge «av nasjonale anstendighetsgrunner lot være å delta i dette systematiske Grand Prix-tøvet». anmelder var ikke nådigere og kalte den norske finalen for en «gyselig affære» og la til at «så mye sirup skal det krefter til å fordøye».